CELEX: 31991R0546
Language: ro
Date: 1991-03-05 00:00:00
Title: Regulamentul (CEE) nr. 546/91 al Comisiei din 5 martie 1991 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               230
            
         31991R0546
   
               L 060/12
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 546/91 AL COMISIEI
   
   din 5 martie 1991
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 315/91 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară adoptarea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate anterior, este necesar ca mărfurile descrise în coloana 1 din tabelul inclus în anexa la prezentul regulament să fie încadrate la codurile NC corespunzătoare, indicate în coloana 2, în temeiul explicațiilor incluse în coloana 3;
   întrucât dispozițiile din prezentul regulament sunt conforme cu avizul Comitetului pentru nomenclatură,
   ADOPTĂ PREZENTUL REGULAMENT:
   Articolul 1
   Este necesar ca mărfurile descrise în coloana 1 a tabelului inclus în anexă să fie clasificate în Nomenclatura Combinată la codurile NC corespunzătoare, indicate în coloana 2 din tabelul menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 1991.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 37, 9.2.1991, p. 24.
   ANEXĂ
   
               Descrierea mărfurilor
            
            
               Clasificare Cod NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Set care cuprinde:
                           
                                       —
                                    
                                    
                                       un articol dreptunghiular (dimensiuni 183 × 274 cm) confecționat din pânză (100 % bumbac) ale cărui margini prezintă tivuri rotunjite și festonate.
                                       În partea centrală și în fiecare colț prezintă incrustații din dantelă croșetată, aplicații din țesătură și broderii de diferite culori (față de masă);
                                    
                                 
                                       —
                                    
                                    
                                       douăsprezece articole de formă pătrată (dimensiuni 46 × 46 cm) confecționate din același tip de țesătură din bumbac. Ele sunt tivite și prezintă într-un singur colț unul din motivele brodate pe fața de masă (șervete).
                                    
                                 
                     
            
               6302 51 90
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 7 din secțiunea XI, cu nota 1 din capitolul 63, precum și cu textele codurilor NC 6302, 6302 51 și 6302 51 90
            
         
               
                           2.
                        
                        
                           Set care cuprinde:
                           
                                       —
                                    
                                    
                                       un articol dreptunghiular (dimensiuni 234 × 279 cm) confecționat din pânză (100 % in) ale cărui margini prezintă tivuri rotunjite și festonate.
                                       Pe întreaga suprafață prezintă broderii, dintre care un mare număr sunt ajurate (față de masă);
                                    
                                 
                                       —
                                    
                                    
                                       douăsprezece articole de formă pătrată (dimensiuni 41 × 41 cm) confecționate din același tip de țesătură din in. Prezintă margini tivite, precum și o broderie ajurată asemănătoare cu cele care apar într-un singur colț pe fața de masă.
                                    
                                 
                     
            
               6302 52 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 7 din secțiunea XI, cu nota 1 din capitolul 63, precum și cu textele codurilor NC 6302 și 6302 52 00